
Ovo predavanje održao je nadbiskup Marcel Lefebvre u Montrealu u 
Kanadi 1982. godine. Ono pokazuje osobno iskustvo tragične 
pokvarenosti modernizma još iz vremena pape Pija XI. Nadbiskup opisuje 
neobičan utjecaj mons. Annibalea Bugninija na oblikovanje nove Mise te 
kako je njegova neviđena drskost pridonijela  “dopuštanju" te 
protestantizirane liturgije. Predstavljamo je našim čitateljima kako bi s 


jednog osobnog stajališta dobili uvid u nadbiskupovu bitku za Crkvu i 


vjeru. 


Povijesni sažetak 

Sretan sam primijetiti da se svugdje u svijetu, svugdje u katoličkom 
svijetu, hrabri ljudi udružuju oko svećenika koji su vjerni katoličkoj vjeri i 
Katoličkoj crkvi da bi sačuvali tradiciju, koja je bedem naše vjere. Ako 
postoji jedan tako sveopći pokret, to je zato što je situacija u Crkvi doista 
ozbiljna. 


Ako je moguće da se katolike i dobre svećenike, među kojima su oni koji 
su služili u župama i tridesetak godina na veliko zadovoljstvo svojih 
župljana, napada uvredama i tretira kao neposlušne pobunjenike i 
disidente, to je samo zbog obrane katoličke vjere. Oni to čine svjesno, 
slijedeći duh mučenika. Bilo da nekoga progone braća ili neprijatelji 
Crkve, to još uvijek znači podnositi mučeništvo, ako se čini zbog 
očuvanja vjere. Ti su svećenici i vjernici svjedoci za katoličku vjeru. Oni 
radije odabiru biti smatrani pobunjenicima i disidentima negoli izgubiti 
svoju vjeru. 


Po cijelome se svijetu nalazimo u tragičnoj i nečuvenoj situaciji, koja se, 
izgleda, nikada prije nije dogodila u povijesti Crkve. Moramo barem 
pokušati objasniti taj neobičan fenomen. Kako se moglo dogoditi da se 
dobri vjernici i svećenici moraju boriti da bi sačuvali katoličku vjeru u 
katoličkom svijetu, koji je u procesu potpunog urušavanja? 


Sam papa Pavao VI. govorio je o samodestrukciji unutar Crkve. Što taj 
pojam samodestrukcija znači, ako ne da Crkva samu sebe uništava, a 
tako i svoje vlastite članove. To je već rekao papa sv. Pio X. u svojoj prvoj 
enciklici kada je napisao: “Od sada neprijatelj Crkve više nije izvan nje, on 
je sada unutar nje." | papa nije oklijevao imenovati točna mjesta gdje se 
on može naći: “Neprijatelj se nalazi u bogoslovijama."' Stoga je već sveti 
papa Pio X. obznanio prisutnost neprijatelja Crkve u bogoslovijama na 
početku 20. stoljeća. Očigledno je da su tadašnji bogoslovi, koji su bili 
prožeti modernizmom, silonizmom i progresivizmom, kasnije postali 
svećenici. Neki su od njih čak postali biskupi, a neki i kardinali. Mogli 
bismo citirati imena onih koji su bili bogoslovi na početku stoljeća i koji 
su sada mrtvi, ali čiji je duh bio očito modernistički i progresivistički. 

Tako je već papa sv. Pio X. obznanio tu podjelu u Crkvi, koja će biti 
početak vrlo stvarne pukotine unutar Crkve i među klerom. Ja više nisam 
mlad. Za vrijeme svog života kao bogoslov, kao svećenik i kao biskup 
vidio sam tu podjelu. Već sam je vidio u francuskoj bogosloviji gdje sam 
po Božjoj milosti mogao studirati. Moram priznati da nisam bio previše 
oduševljen studirati u Rimu. Osobno bih radije studirao s bogoslovima u 
svojoj biskupiji na Bogosloviji u Lilleu i postao župni vikar, a na kraju 
župnik u maloj seoskoj župi. 


Težio sam samo tome da sačuvam vjeru u nekoj župi. Vidio sam se kao 
duhovnog oca stanovništva kojem sam poslan poučavati ga o katoličkoj 
vjeri i moralu. Ali dogodilo se nešto drugo. Nakon Prvog svjetskog rata 
moj brat već je bio u Rimu jer je bio odvojen od obitelji zbog ratnog stanja 
u sjevernoj Francuskoj. Stoga su moji roditelji inzistirali da odem k njemu. 
,,Budući da je tvoj brat već u Rimu, na francuskoj bogosloviji, idi i pridruži 
mu se da nastaviš svoj studij uz njega." Tako sam krenuo u Rim. Studirao 
sam na Gregorijanskom sveučilištu od 1923. do 1930. Bio sam zaređen 
1929. te sam ostao kao svećenik na bogosloviji još jednu godinu. 


Prva žrtva modernizma 


Za vrijeme mog boravka na bogosloviji dogodili su se tragični slučajevi, 
koji me sada podsjećaju na to što sam točno preživio za vrijeme Koncila. 
Ja sam sada praktično u istoj situaciji kao rektor naše bogoslovije o ono 
vrijeme, o. Le Floch. Kada sam bio tamo, on je već bio rektor francuske 
bogoslovije u Rimu trideset godina. Porijeklom iz Engleske, bio je vrlo 
izniman čovjek, jak i čvrst u vjeri kao britanski granit. Podučavao nas je 
papinske enciklike i o pravoj naravi modernizma kojeg je osudio sv. Pio 
X., o modernim zabludama koje je osudio Lav XIII. i o liberalizmu koji je 
osudio Pio IX. Jako smo voljeli našeg o. Le Flocha. Bili smo mu jako 
privrženi. 


Ali njegova čvrstoća u nauku i u tradiciji očito se nije sviđala 
progresivnom krilu. Progresivni katolici već su postojali u ono vrijeme. 
Papa ih je morao osuditi. Ne samo da se o. Le Floch nije sviđao 
progresivistma, već se nije sviđao ni francuskoj vladi. Francuska vlada 
bojala se da će po posredništvu o. Le Flocha i po toj formaciji, koja je 

dana bogoslovima na Francuskoj bogosloviji u Rimu, u Francusku doći 
tradicionalni biskupi i dati Crkvi u Francuskoj tradicionalan i jasan 
antiliberalni smjer. 


p. Le Floch 

Jer francuska vlada bila je masonska i stoga potpuno liberalna i uplašena 
na pomisao da bi neliberalni biskupi mogli preuzeti najvažnija mjesta. 
Zato su pritisnuli papu da eliminira o. Le Flocha. Francisque Gay, budući 
vođa Mouvement republicain popular, bio je glavni u tom pothvatu. Došao 
je u Rim izvršiti pritisak na papu Pija XI., optužujući o. Le Flocha da je, 
kao što je on rekao, član političkog pokreta “Action francaise'"[1] 
(Francuska akcija) i političar koji podučava svoje bogoslove da i oni 
postanu članovi tog pokreta. 


To je sve bila čista laž. Tri godine sam slušao o. Le Flocha na njegovim 
duhovnim nagovorima. Nikada nam nije pričao o “Action francaise". Tako 
i meni sada ljudi govore: “Vi ste prije bili član Action francaise." A ja 
nikad nisam bio član tog pokreta. Očigledno smo bili optuženi da smo 
članovi “Action francaise", da smo nacisti i fašisti i nazivali su nas 
svakakvim pogrdnim imenima jer smo bili protiv revolucije i protiv 
liberalizma. 


Tako je provedena istraga. Kardinal nadbiskup Milana (kard. Schuster) 
poslan je na bogosloviju. On nije bio tek običan kardinal, bio je 
benediktinac velike svetosti i inteligencije. Postavio ga je papa Pio XI. da 
ispita Francusku bogosloviju i otkrije jesu li optužbe Francisqua Gaya 
istinite _ ili ne. Istraga je učinjena. Njezin ishod bio je: Francuska 
bogoslovija djeluje savršeno pod vodstvom o. Le Flocha. Nemamo 
nikakav razlog za prigovor rektoru bogoslovije. Ali to nije bilo dovoljno. 
Tri mjeseca kasnije započela je nova istraga, ovoga puta s naredbom da 
se makne o. Le Floch. Novu istragu provodio je član rimske kongregacije. 
On je zaključio kao ishod da je o. Le Floch prijatelj “Action francaise", da 
je opasan za bogosloviju i da mora predati ostavku. I to je upravo ono što 
se dogodilo. 


Sveta stolica je 1926. tražila o. Le Flocha da ljubazno napusti svoj položaj 
rektora Francuske bogoslovije. Bio je shrvan od žalosti. O. Le Floch nije 
nikada bio političar. Uz to, bio je i veliki prijatelj pape sv. Pija X., koji je 
imao veliko povjerenje u njega. Upravo zbog toga što je bio prijatelj sv. 
Pija X., bio je neprijatelj progresivnog krila. 

U isto vrijeme kada sam bio na Francuskoj bogosloviji napali su i 
kardinala Billota. On je bio prvorazredni teolog u to vrijeme i danas ga 
poznaju i proučavaju u našim bogoslovijama. Mons. Billot, kardinal svete 
Crkve, bio je smijenjen. Oduzeli su mu čast kardinala i poslali su ga kao 
pokoru u Castelgandolfo, blizu Albana, gdje su isusovci imali kuću. 
Zabranili su mu da ju napušta pod izgovorom da ima veze s “Action 
francaise". 


Zapravo ni kardinal Billot nikada nije pripadao tom pokretu. On je, pak, 
cijenio Maurrasa i citirao ga je u svojim teološkim knjigama. U drugom 
svesku koji se bavi crkvom (De Ecclesia), na primjer, kardinal Billot 
napisao je veličanstvenu studiju liberalizma gdje je uzeo, u obliku 
bilježaka, citate od Maurrasa. To je bio smrtni grijeh! To je bilo sve što su 
mogli naći da svrgnu kardinala Billota. To nije bila neka mala tragedija, jer 
on je bio jedan od najvećih teologa svog vremena pa su ga opet svrgnuli 
s položaja kardinala i sveli na položaj običnog svećenika, jer više nije bio 
ni biskup. (U to vrijeme još su postojali kardinali đakoni.) To je već bio 
progon. 


Papa Pio XI. bio je podvrgnut utjecaju progresivnog krila 


Sam papa Pio XI. pao je pod utjecaj progresivista koji su već bili prisutni u 
Rimu. Vidimo upečatljivu razliku između papa prije i poslije. Svejedno je 
papa Pio XI. u to vrijeme napisao neke veličanstvene enciklike. On nije bio 
liberal. "Divini Redemptoris", njegova enciklika protiv komunizma, bila je 
veličanstvena. Također i njegova enciklika o Kristu Kralju, koja je 
ustanovila blagdan Krista Kralja i proglasila društveno kraljevstvo našeg 
Gospodina Isusa Krista. Njegova enciklika o kršćanskom obrazovanju je 
apsolutno vrijedna poštovanja te ostaje i danas temeljni dokument za one 
koji brane katoličke škole. 


lako je na razini nauka papa Pio XI. bio izvrstan čovjek, na razini 
praktičnog djelovanja bio je slab. Lako se na njega moglo utjecati. Tako 
su na njega snažno utjecali u vrijeme meksičkog građanskog rata da je 
dao Cristerosima, koji su bilu u procesu obrane katoličke vjere i borbe za 
Krista Kralja, naredbu da imaju povjerenje u vladu i da odlože svoje 

oružje. Čim su predali svoje oružje svi su bili masakrirani. Tog strašnog 
masakra i danas se sjećaju u Meksiku. Papa Pio XI. stavio je svoje 
povjerenje u vladu koja ga je prevarila. Nije mogao zamisliti kako ih je 
vlada, koja je obećala da će se pošteno odnositi prema onima koji brane 
svoju vjeru, mogla masakrirati. Tako su tisuće Meksikanaca ubijeni zbog 
svoje vjere. 


Već na početku ovoga stoljeća nalazimo jasne situacije koje najavljuju 
podjelu u Crkvi. Polako smo do nje došli, ali podjela je bila vrlo jasna baš 
pred koncil. Papa Pio XII. bio je veliki papa i u svojim djelima i u načinu na 
koji je vladao Crkvom. Za vrijeme Pija XII. vjera je čvrsto čuvana. Naravno, 
liberali ga nisu voljeli, jer je usmjerio pažnju na temeljna teološka načela i 
na istinu. 


No potom je došao Ivan XXIII. On je imao posve drugačiji temperament od 
Pija XII. Ivan XXIII. bio je vrlo jednostavan i otvoren čovjek. On nigdje nije 
vidio problem. 


Kada je odlučio održati sinodu, Rim mu je rekao: “Ali Sveti Oče, sinodu 
treba pripremiti. Potrebna je barem godina dana ili možda dvije da se 
pripremi takav susret, da bi bilo brojnih plodova i da se reforme dobro 
prouče i zatim primijene tako da naša rimska biskupija ima koristi od 
toga. To se sve ne može odmah napraviti u razmaku od dva — tri mjeseca 
nakon kojih bi se dva tjedna održavali sastanci da bi nakon toga sve bilo 
u redu. To nije moguće." 


“O da, da, znam, znam ja, ali to će biti vrlo mala sinoda. Možemo je 
pripremiti u nekoliko mjeseci i sve će biti u redu." 


Tako je sinoda ubrzano pripremljena: nekoliko povjerenstava u Rimu, svi 
su bili zaposleni i nakon dva tjedna sastanaka sve je bilo gotovo. Papa 
Ivan XXIII. bio je sretan sa svojom sinodom, ali rezultati su bili nikakvi. 
Ništa se nije promijenilo u Rimskoj biskupiji. Situacija je bila identična 
kao i prije. 

Pad počinje s Koncilom 


Isto se dogodilo i s Koncilom. “Namjeravam održati Koncil." Već su papu 
Pija XII. neki kardinali tražili da sazove Koncil, ali on je odbio, vjerujući da 
je to nemoguće. Mi ne možemo u naše vrijeme održati Koncil s 2,500 
biskupa. Pritisak koji mogu izvršiti masovni mediji je preopasan da bismo 
se usudili održati Koncil. U opasnosti smo da podbacimo . | zapravo nije 
bilo koncila. 


Ali papa Ivan XXIII. rekao je: “Ali sve je u redu: ne trebamo biti 
pesimistični. Trebamo gledati stvari s pouzdanjem. Sastat ćemo se na tri 
mjeseca s biskupima cijelog svijeta. Počet ćemo 13. listopada. Zatim će 
sve završiti između 8. prosinca i 25. siječnja. Svi će otići kući, Koncil će 
biti gotov i završen." 


I tako je papa održao Koncil! | pored toga trebalo ga je pripremiti. Koncil 
se ne može učiniti odmah, u kratkom roku poput Sinode. | doista se za 
njega pripremalo dvije godine unaprijed. Ja sam osobno bio imenovan 
kao član Središnje pripravne komisije kao nadbiskup Dakra i predsjednik 
Biskupske konferencije zapadne Afrike. Zbog toga sam dolazio u Rim 
barem deset puta u te dvije godine da bih sudjelovao na sastancima 
Središnje pripravne komisije. 


Oni su bili jako važni jer je trebalo proučiti sve dokumente sekundarnih 
komisija i predočiti ih Koncilu. U tom vijeću bilo je sedamdeset kardinala i 
dvadesetak nadbiskupa i biskupa, kao i stručnjaka. Ti stručnjaci nisu bili 
članovi vijeća, ali bili su prisutni da se na kraju s njima može konzultirati 
kao s članovima. 


Nastupanje podjele 

Tijekom te dvije godine sastanci su se redali jedan za drugim i postalo je 
jasno svim prisutnim članovima da postoji duboka podjela unutar same 
Crkve. Ta duboka podjela nije bila ni slučajna ni površna već je bila čak i 
dublja među kardinalima, nego među nadbiskupima i biskupima. Jednom 
prilikom tijekom glasanja vidjeli smo konzervativne kardinale kako glasaju 
u jednom smjeru, a progresivne kardinale u drugom. | sva su glasovanja 
na kraju uvijek isto završila. Očigledno je postojala stvarna podjela među 
kardinalima. 


Opisao sam sljedeći incident u jednoj od svojih knjiga “Biskup 
progovara". Često ga spominjem jer on točno prikazuje kraj Središnje 
komisije i početak Koncila. To se dogodilo za vrijeme posljednjeg 
sastanka prije kojeg smo primili deset dokumenata o istoj temi. Kardinal 
Bea pripremio je tekst pod nazivom “O vjerskoj slobodi". Kardinal 
Ottaviani pripremio je drugi, “O vjerskoj toleranciji". 


Činjenica da su na istu temu postojala dva različita naslova bila je 
značajna zbog dva različita koncepta. Kardinal Bea govorio je o slobodi za 
sve religije, a kardinal Ottaviani o slobodi katoličke religije uz toleranciju 
zabluda i lažnih religija. Kako je Komisija mogla riješiti takvu neslogu? 


LEES 


9/14 


kardinal Bea 


Od početka je kardinal Ottaviani upirao prstom u kardinala Beu i govorio: 
“Uzoriti, vi nemate pravo predstaviti takav dokument." Na što je kardinal 
Bea odgovorio: “Oprostite, ali ja imam savršeno pravo sastaviti dokument 
kad predsjednik Komisije za jedinstvo. Stoga sam ja svjesno sastavio 
ovaj dokument. Čak i više od toga, ja potpuno osporavam Vaše mišljenje. ? 


Tako su dva najuglednija kardinala, kardinal Ottaviani, prefekt Svetog 
oficija, i kardinal Bea, bivši ispovjednik pape Pija XII., isusovac koji je 
imao velik utjecaj na sve kardinale, koji je bio poznat u Biblijskom 
institutu i odgovoran za napredne biblijske studije, bili suprotstavljeni oko 
temeljnih postavki u Crkvi. Jedinstvo svih religija je jedna stvar, odnosno 
reći da se sloboda i zabluda stavljaju na istu razinu; ali sloboda za 
katoličku religiju uz toleranciju zablude je nešto sasvim drugo. Prije je 
Crkva uvijek imala isto mišljenje kao kardinal Ottaviani, a ne kao kardinal 
Bea, čije je mišljenje bilo posve liberalno. 


Zatim je kardinal Ruffini, iz Palerma, ustao i rekao: “Mi smo sada u 
društvu dvojice braće koji su suprotstavljeni jedan drugome po pitanju 
koje je jako bitno u Crkvi. Stoga smo dužni pozvati se na viši autoritet." 


Vrlo često papa bi došao predsjedati našim sastancima. Ali on nije bio 
tamo za vrijeme tog posljednjeg sastanka. Kao posljedica toga kardinali 
su tražili da se glasa: “Mi ne možemo čekati Svetog Oca. Glasat ćemo." 
Glasali smo. Jedna polovica kardinala glasala je za mišljenje kardinala 
Bee i druga polovica za ono kardinala Ottavianija. Svi oni koji su glasali za 
mišljenje kardinala Bee bili su nizozemski, njemački, francuski i austrijski 
kardinali, i svi su oni uglavnom bili iz Europe i Sjeverne Amerike. 
Tradicionalni kardinali bili su oni iz rimske Kurije, iz Južne Amerike i 
uglavnom oni koji su govorili španjolski. To je bio pravi raskol u Crkvi. Od 
tog trenutka pitao sam se kako će Koncil teći s takvom opozicijom u vezi 
tako važnih točaka. Tko će pobijediti? Hoće li to biti kardinal Ottaviani s 
kardinalima španjolskih ili romanskih jezika, ili će to biti europski 
kardinali uz one iz Sjeverne Amerike? 

U stvarnosti je to značilo da je bitka započela odmah, od prvih dana 
Koncila. Kardinal Ottaviani predstavio je listu članova koji su pripadali 
pripremnim komisijama, ostavljajući potpunu slobodu svakome da 
izabere što želi. Bilo je očigledno da ne možemo svi poznavati jedni 
druge, budući da je svatko došao iz svoje vlastite biskupije. Kako bi netko 
mogao poznavati 2,500 biskupa svijeta? Tražili su nas da glasamo za 
članove koncilske komisije. Ali koga bismo izabrali? Nismo znali biskupe 
iz Južne Amerike, ni iz Južne Afrike, ni iz Indije... 


Kardinal Ottaviani mislio je da bi, ako bi Rim odabrao ljude za pripremna 
povjerenstva, to moglo pomoći kao upozorenje za koncilske oce. Bilo je 
zapravo posve normalno predložiti iste. Kardinal Lienart je ustao i rekao: 
“Mi ne prihvaćamo taj način rješavanja stvari. Tražimo 48 sati da 
razmislimo, da bolje upoznamo one koji će sačinjavati različite komisije. 
Ovo je pritisak na prosudbu otaca. Mi to ne prihvaćamo." Koncil je 
započeo samo dva dana ranije i već je postojala žestoka opozicija među 
kardinalima. Što se dogodilo? 


Za vrijeme tih 48 sati liberalni kardinali već su pripremili liste iz svih 
zemalja svijeta. Distribuirali su ih po sandučićima svih koncilskih otaca. 
Mi smo stoga primili listu predloženih članova za ove ili one komisije; 
odnosno npr. ovaj biskup i onaj iz različitih zemalja. Mnogi su govorili: 
“Na kraju krajeva, zašto ne. Ja ih ne poznajem. Budući da je lista već 
spremna mi se samo moramo njome poslužiti." Četrdeset i osam sati 
kasnije liberalna lista bila je sprijeda. Ali ona nije dobila dvije trećine 
glasova, koje su bile potrebne po pravilima Koncila. 


Što će sada papa učiniti? Hoće li papa Ivan XXIII. učiniti iznimku u 
koncilskim pravilima ili će ih primijeniti? Očito su se liberalni kardinali 
bojali da će ih primijeniti pa su mu dotrčali govoreći: “Slušajte, mi imamo 
više od polovice glasova, skoro 60%. Vi to ne možete odbaciti. Mi ne 
možemo tako nastaviti i imati još jedno glasanje. Tako nikada nećemo 
završiti. Ovo je jasno volja većine na Koncilu i Vi to jednostavno morate 
prihvatiti." | papa Ivan XXIII. je to prihvatio. Od početka je sve članove 
koncilskih komisija odabralo liberalno krilo. Lako je zamisliti koji ogroman 
utjecaj je to imalo na Koncil. 

Siguran sam da je papa Ivan XXIII. prerano umro zbog onoga što je vidio 
na Koncilu, iako je mislio da će kroz nekoliko mjeseci sve završiti. Koncil 
je trebao trajati tri mjeseca. Nakon toga su svi trebali reći doviđenja i otići 
kući sretni što su se susreli u Rimu i što su održali ugodan mali sastanak. 
On je otkrio da će Koncil biti svijet za sebe, svijet neprestanih sukoba. 
Nijedan tekst nije proizašao s prvog koncilskog zasjedanja. Papa Ivan 
XXIII. bio je shrvan time i siguran sam da je to ubrzalo njegovu smrt. Čak 
se govorilo da je na svojoj smrtnoj postelji govorio: “Zaustavite Koncil; 
zaustavite Koncil." 


Papa Pavao VI. daje podršku liberalima 


Došao je papa Pavao VI. Očito je da je on dao podršku liberalnom krilu. 
Zašto je to bilo tako? Od samog početka njegovog pontifikata, za vrijeme 
drugog koncilskog zasjedanja, odmah je imenovao četiri moderatora. Oni 
su trebali voditi Koncil umjesto deset predsjednika koji su predsjedali 
prvim zasjedanjem. Predsjednici, od kojih je jedan predsjedao nad jednim 
sastankom, drugi nad drugim, treći nad trećim, sjedili su za stolom na 
povišenom mjestu. Četri moderatora postali su pravi predsjednici 
Koncila. 


Tko su bili ti moderatori? Kardinal Dopfner iz Miinchena bio je jedan. On 
je bio vrlo progresivan i vrlo ekumenski nastrojen. Kardinal Suenens, 
kojega cijeli svijet zna po njegovim karizmaticima i koji je održavao 
predavanja na kojima je zagovarao ženidbu svećenika, bio je drugi. 
Kardinal Lercaro, koji je poznat po svom filokomunizmu i čiji je generalni 
vikar bio član komunističke partije, bio je treći. Na kraju tu je bio kardinal 
Agagianian, koji je predstavljao donekle tradicionalno krilo, ako mogu 
tako reći. Kardinal Agagianian bio je vrlo diskretan i povučen čovjek. 
Zbog toga nije imao nikakav pravi utjecaj na Koncil. Ali ovi troje postigli 
su svoj cilj uz udarce bubnjeva. Stalno su skupljali liberalne kardinale, što 
je davalo značajan autoritet liberalnom krilu Koncila. 


Očigledno je da su od tog trenutka tradicionalni kardinali i biskupi 
zaboravljeni i prezirani. Kada je siroti kardinal Ottaviani, koji je bio slijep, 
počeo pričati, moglo se čuti kako ga ismijavaju mladi biskupi kada nije 

završio u deset minuta koje je imao na raspolaganju. Tako su mu dali do 
znanja da ga ne žele više slušati. Morao bi završiti; bilo je strašno. Taj 
preuzvišeni kardinal, koji je bio cijenjen po cijelom Rimu i koji je imao 
veliki utjecaj na svetu Crkvu, koji je bio prefekt Kongregacije Svetog 
Oficija (danas Kongregacija za nauk vjere), što nije nevažan položaj, bio je 
primoran stati. Bilo je skandalozno gledati kako tretiraju tradicionaliste. 
Mons. Staffu (koji je otada imenovan kardinalom), koji je bio vrlo 
energičan, utišali su koncilski moderatori. To su bile nevjerojatne stvari. 


Revolucija Crkve 


To je ono što se dogodilo na Koncilu. Bilo je očito da su na sve 
dokumente i tekstove Koncila utjecali liberalni kardinali i komisije. Nije 
čudo da imamo takve dvosmislene tekstove, koji su naklonjeni brojnim 
promjenama, pa čak i pravoj revoluciji u Crkvi. Jesmo li mogli išta učiniti, 
mi koji smo predstavljali tradicionalno krilo biskupa i kardinala? Iskreno 
govoreći, nismo mogli puno. Bilo nas je oko 250 koji smo bili naklonjeni 
očuvanju tradicije i koji smo bili protiv tako velikih promjena u Crkvi 
poput lažne reforme, lažnog ekumenizma, lažne kolegijalnosti. Mi smo bili 
protiv tih stvari. Tih 250 biskupa sigurno su pridonijeli nekoj ravnoteži i u 
nekim prilikama učinili pritisak da određeni tekstovi budu modificirani. 
Tako je zlo donekle bilo ograničeno. Ali nismo mogli spriječiti usvajanje 
određenih pogrešnih mišljenja, osobito u shemi o vjerskoj slobodi, čiji su 
tekstovi prepravljani pet puta. I peti put iznijeto je isto mišljenje. Svaki put 
smo joj se suprotstavili. 


Uvijek je bilo 250 glasova protiv. Stoga je papa Pavao VI. tražio da se 
dodaju dvije kratke rečenice u tekst, koje govore da u tekstu ne postoji 
ništa što je u suprotnosti s tradicionalnim naukom i da Crkva ostaje 
zauvijek prava i jedina Kristova Crkva. Tada su određeni španjolski 
biskupi rekli: “Budući da je Papa dao takvu izjavu, više ne postoji 
problem. Ne postoji ništa protivno tradiciji" Ako su te stvari 
kontradiktorne, onda je ta mala fraza kontradiktorna svemu drugome, što 
je u tekstu. To je kontradiktorna shema. Mi je nismo mogli prihvatiti. Na 
kraju je ostalo, ako se dobro sjećam, samo 74 biskupa protiv nje. To je 
jedina shema koja je doživjela takvu opoziciju, ali 74 naprema 2,500 je 
doista malo! 

Tako je završio Koncil. Ne trebamo se čuditi reformama koje su nakon 
toga bile uvedene. Sve otada je povijest liberalizma. Liberali su bili 
pobjednici na Koncilu i tražili su da im Pavao VI. da mjesta u rimskim 
kongregacijama. | zaista su progresivnom kleru dani važni položaji. Čim je 
neki kardinal umro ili se ukazala prilika, papa Pavao VI. zaboravio bi na 
tradicionalne kardinale, smjesta ih zamjenjujući liberalnima. Tako su Rim 
okupirali liberali. To je činjenica koja se ne može opovrgnuti. Niti se ne 
može zanijekati da su koncilske reforme takve reforme koje odišu duhom 
ekumenizma i da su one jednostavno protestantske, ništa više i ništa 
manje od toga. 


Nastavlja se... 
[1] Nacionalno orijentirani politički pokret nastao u Francuskoj krajem 20. 


st. koji se borio protiv liberalne i masonske vlade, ali je bio pod utjecajem 
određenih spornih ideja karakterističnih za nacionalne pokrete. 

Infiltracija modernizma u Crkvu (Ill.) 


8 christusrexhrvatska.blogspot.com/2016/09/infiltracija-modernizma-u-crkvu-ii.html 


(..nastavak prvog dijela) 


Liturgijska reforma 


Najozbiljnija posljedica bila je liturgijska reforma. Izvršio ju je dobro 
poznati svećenik Bugnini, koji ju je davno prije pripremio. Već 1955. o. 
Bugnini upitao je msgr. Pintonella, Generalnog kapelana talijanske vojske, 
koji je proveo puno vremena u Njemačkoj za vrijeme okupacije, da 
prevede protestantske liturgijske tekstove. Jer o. Bugnini nije znao 
njemački. 

Sam msgr. Pintonello mi je rekao da je preveo protestantske liturgijske 
knjige za o. Bugninija, koji je u to vrijeme bio beznačajni član liturgijske 
komisije. Bio je nitko. Poslije je postao profesor liturgije u Lateranu. Papa 
Ivan XXIII. ga je otpustio zbog njegovog modernizma i progresivizma. No, 
čudnog li čuda, evo ga opet kao predsjednika komisije za liturgijsku 
reformu. To je sve teško povjerovati. 


Imao sam priliku vidjeti kakav je utjecaj imao o. Bugnini. Pitamo se kako 
su se takve stvari mogle dogoditi u Rimu. U vrijeme neposredno poslije 
Koncila bio sam generalni poglavar Družbe otaca Duha Svetoga i imali 
smo sastanak generalnih poglavara u Rimu. Upitali smo o. Bugninija da 
nam objasni što je ta njegova nova Misa, jer to sve nije bila mala stvar. 
Odmah nakon Koncila čuli smo za normativnu Misu, novu Misu, Novus 
ordo. Što je to značilo? O njoj se nije govorilo na Koncilu. Što se 
dogodilo? Tako smo tražili o. Bugninija da dođe i da sam objasni pred 84 
generalna poglavara koji su se okupili i među kojima sam i sam bio. 


O. Bugnini, pun samopouzdanja, objasnio je što će normativna Misa biti; 
da će ovo i ono biti promijenjeno, i da će napraviti drugačiji Ofertorij. 
Smanjit ćemo broj pričesnih molitava. Moći ćemo imati nekoliko različitih 
oblika kako započeti Misu. Moći ćemo služiti Misu na narodnom jeziku. 
Pogledali smo jedan drugoga govoreći: “Ali to nije moguće!" Govorio je 
odlučno, kao da nikad nije bilo Mise u Crkvi prije njega. Govorio je o toj 
svojoj normativnoj Misi kao o novom otkriću. 


Osobno sam bio toliko zaprepašten da sam zamuknuo, iako obično 
slobodno govorim kada se treba suprotstaviti nekome s kime se ne 
slažem. Nisam mogao reći ni riječ. Kako je moguće da su ovom čovjeku 
koji stoji pred nama povjerili cijelu reformu katoličke liturgije, cijelu 
reformu svete Misne Žrtve, sakramenata, časoslova i svih naših molitava? 
Kamo mi to idemo? Kamo to Crkva ide? 


Dva generalna poglavara smogla su snage govoriti. Jedan od njih upitao 
je o. Bugninija: “Je li to aktivno sudjelovanje, odnosno tjelesno 
sudjelovanje, odnosno izgovaranjem molitava, ili je to duhovno 
sudjelovanje? U svakom slučaju, Vi ste toliko govorili o sudjelovanju 

vjernika da više ne možete opravdati služenje Mise bez vjernika. Vaša 
cijela Misa je stvorena oko sudjelovanja vjernika. Znači li to da moramo 
prestati s privatnim Misama, budući da na njima nema vjernika koji bi 
mogli sudjelovati?" 


Ponovit ću vam točno što je o. Bugnini rekao. Još uvijek mi to odzvanja u 
ušima, koliko me je to pogodilo: “Da vam iskreno kažem, mi nismo o tome 
razmišljali", rekao je! Kasnije se još jedan ustao i rekao: “Velečasni oče, 
rekli ste da ćemo potisnuti ovo i ono, da ćemo zamijeniti ovo s onim i 
uvijek kraćim molitvama. Imam osjećaj da će se Vašu novu Misu moći 
odslužiti za deset do dvanaest minuta ili najviše petnaest. To nije 
razumno. To nije pristojno prema takvom crkvenom činu." No, ovako je 
odgovorio: “Mi uvijek nešto možemo dodati." Zar se ovo uistinu događa? 
Sam sam to sve čuo. Da mi je netko drugi prepričao priču, možda bih 
sumnjao u nju, ali sam sam to čuo. 


Poslije, u vrijeme kada je ta normativna Misa stavljena u praksu, bio sam 
tako užasnut da sam se susreo s nekim svećenicima i teolozima na 
jednom manjem sastanku. S njega je proizašao “Kratak kritički pregled" 
koji smo odnijeli kardinalu Ottavianiju. Ja sam predsjedao tim malim 
sastankom. Govorili smo: “Moramo pokušati naći kardinale. Ne možemo 
dopustiti da se ovo dogodi, a da ne reagiramo. " 


Tako sam sam potražio državnog tajnika, kardinala Cicognanija, te sam 
mu rekao: “Uzoriti, nećete valjda dopustiti da se ovo provede, zar ne? To 
nije moguće. Što je ta nova Misa? To je revolucija u Crkvi, revolucija u 
liturgiji." Kardinal Cicognani, koji je bio državni tajnik pape Pavla VI., 
stavio je glavu na svoje dlanove i rekao: “Oh, monsinjore, ja to sve 
predobro znam. Posve se slažem s Vama; ali što mogu učiniti? O. Bugnini 
ulazi u ured Svetog Oca koji potpisuje sve što ovaj hoće." Kardinal 
državni tajnik je bio taj koji mi je to rekao! Stoga je državni tajnik, osoba 
broj dva u Crkvi nakon Pape, bio stavljen na nižu poziciju od o. Bugninija. 
On je mogao ući u papin ured i Papa bi potpisao sve što on hoće. 


To objašnjava zašto je papa Pavao VI. potpisao tekstove koje nije 
pročitao. On je rekao kardinalu Journetu da je to tako. Kardinal Journet 
bio je vrlo pametan, profesor na sveučilištu u Fribourgu u Svicarskoj, i 

veliki teolog. Kada je kardinal Journet vidio definiciju Mise u uputama, 
koje su uvod u Novus Ordo, rekao je: “Ta definicija Mise je neprihvatljiva; 
moram ići u Rim vidjeti papu." Otišao je i rekao: “Sveti Oče, Vi ne možete 
dopustiti ovakvu definiciju. Ona je krivovjerna. Vi ne možete staviti svoj 
potpis na ovakav dokument." Sveti Otac mu je odgovorio (kardinal 
Journet mi to nije sam rekao već je rekao nekome tko mi je to prepričao): 
“Pa, da kažem iskreno, ja ga nisam ni pročitao. Potpisao sam ga bez 
čitanja." Jasno je da ako je o. Bugnini imao takav utjecaj na njega da je to 
vrlo moguće. Vjerojatno je rekao Svetom Ocu: “Vi to možete potpisati." 
“Ali jeste li Vi to pažljivo pregledali?" “Da, možete ga slobodno potpisati." 
I on je potpisao. 


Ali taj dokument nije prošao Svetu stolicu. Ja to znam jer mi je sam 
kardinal Šeper rekao da je on bio odsutan kada je uređivan Novus ordo i 
da nije prošao Svetu stolicu. Stoga se doista radi o o. Bugniniju koji je 
pribavio papin potpis i koji ga je možda nekako primorao na to. Mi to ne 
znamo, ali on je bez sumnje imao izniman utjecaj na Svetog Oca. 


Treća činjenica, kojoj sam sam svjedočio, a povezana je s o. Bugninijem 
je također zapanjujuća. Kada je trebalo odobriti Pričest na ruku (koja 
strašna stvar!), rekao sam si da ne mogu mirno sjediti i ništa ne reći. 
Moram otići vidjeti kardinala Guta, Švicarca, koji je bio prefekt 
Kongregacije za obrede. Otišao sam u Rim gdje me je kardinal Gut primio 
vrlo prijateljski i odmah mi je rekao: “Pozvat ću i svog zamjenika, 
nadbiskupa Antoninija, da dođe i čuje što imate za reći." Dok smo pričali, 
rekao sam: “Slušajte, Vi ste odgovorni za Kongregaciju za obrede, zar 
ćete dozvoliti taj dekret koji dopušta Pričest na ruku? Pomislite samo na 
sva svetogrđa koje će to uzrokovati. Pomislite samo na nedostatak 
poštovanja prema svetoj Euharistiji koji će se proširiti po cijeloj Crkvi. Vi 
nikako to ne možete dopustiti. Već svećenici počinju dijeliti Pričest na taj 
način, ali to se odmah mora zaustaviti. | s ovom novom Misom oni se 
uvijek odlučuju za najkraći kanon, odnosno drugi, koji je jako kratak." 


Na to je kardinal Gut rekao nadbiskupu Antoniniju: “Vidite, rekao sam 
Vam da će se to dogoditi i da će svećenici uvijek uzeti najkraći kanon tako 
da ide što brže i da što prije završe Misu." Kasnije mi je kardinal Gut 
rekao: “Monsinjore, da on pita za moje mišljenje (kada je rekao “on'", 
govorio je o Papi jer nad njim nema nikog osim Pape), ali nisam siguran 
da me se pita (nemojte zaboraviti da je on bio prefekt Kongregacije za 

obrede i da je bio odgovoran za sve što je bilo povezano s bogoslužjem i 
liturgijom), ali da me Papa pita za mišljenje, pao bih na koljena, 
monsinjore, pred Papom i rekao bih mu: “Sveti Oče, ne činite to; ne 
potpisujte taj dekret." Ja bih pao na koljena, monsinjore. Ali ja nisam 
siguran da će me se pitati. Jer nisam ja taj koji naređuje ovdje." 


To sam čuo svojim vlastitim ušima. On je aludirao na Bugninija koji je bio 
treći u Kongregaciji za obrede. Tu je prvi bio kardinal Gut, zatim 
nadbiskup Antonini i tek zatim o. Bugnini, predsjednik liturgijske 
komisije. Trebali ste to čuti! Teško meni, ali vi sada možete razumjeti moj 
stav kada su mi rekli da sam disident i neposlušni pobunjenik. 


Infiltracija u Crkvu s ciljem uništenja 


Da, ja sam pobunjenik. Da, ja sam disident. Da, ja sam neposlušan ljudima 
poput Bugninija. Jer su pomalo prodirali u Crkvu da bi je uništili. Nema 
drugoga objašnjenja. Hoćemo li zato pridonijeti uništenju Crkve? Hoćemo 
li reći: “Da, da, amen"; čak i kada se radi o neprijatelju koji je prodro 
ravno do Svetog Oca i koji je mogao prisiliti Svetog Oca da potpiše sve 
što on hoće? Mi ne znamo pod kakvim je zapravo pritiskom on bio. 
Postoje skrivene stvari, koje nam sigurno promiču. Neki kažu da se radi o 
masonima. Moguće. Ja ne znam. U svakom slučaju, postoji tajna. 


Kako može svećenik koji nije ni kardinal, pa čak ni biskup, koji je u to 
vrijeme još bio jako mlad i koji je uzdignut protiv volje pape Ivana XXIII. 
(koji ga je otjerao s Lateranskog sveučilišta), kako takav svećenik može 
doći do samoga vrha bez savjetovanja s kardinalom državnim tajnikom, ili 
s kardinalom prefektom Kongregacije za obrede? Kako on može ići 
izravno do Svetog Oca i postići da potpiše sve što on želi? Takvo nešto 
nikad prije nije bilo viđeno u svetoj Crkvi. Sve treba ići preko autoriteta. 
Zato postoje komisije. Spisi se proučavaju. Ali taj čovjek je bio toliko 
moćan! On je taj koji je doveo protestantske pastore da promijene našu 
Misu. To nije učinio kardinal Gut. To nije učinio kardinal državni tajnik. To 
možda čak nije učinio ni papa. On je bio taj. A tko je bio taj čovjek 
Bugnini? 

Jednoga mi je dana bivši gvardijan bazilike sv. Pavla izvan zidina, 
benediktinac koji je prethodio o. Bugniniju kao poglavar liturgijske 
komisije, rekao: “Monsinjore, ne pričajte mi o o. Bugniniju. Ja previše 
znam o njemu. Nemojte me pitati o njemu." Odgovorio sam mu: “Ali recite 
mi. Ja to moram znati. Istina se mora razotkriti." Vjerojatno je on bio taj 
koji je molio Ivana XXIII. da ga makne s Lateranskog sveučilišta. Sve te 
stvari nam pokazuju da je neprijatelj prodro u samu Crkvu, kao što je sveti 
Pio X. već rekao. On je sada na najvišim položajima, kako je Gospa iz La 
Saletta najavila i kao što nam bez sumnje treća tajna iz Fatime govori. Pa 
onda, ako je neprijatelj doista unutar Crkve, moramo li mu biti poslušni? 
“Da, jer on predstavlja Papu", često čujemo kao odgovor. Kao prvo, mi to 
uopće ne znamo, jer mi ne znamo što točno Papa misli. 

kardinal Villot 


Isto tako imam osobne dokaze da je papa Pavao VI. bio pod velikim 
utjecajem kardinala Villota. Govorilo se da je kardinal Villot mason. Ne 
znam. Postoje neke čudne činjenice. Pisma masona adresirana na 
kardinala Villota bila su fotokopirana. Ja nemam dokaz za to. U svakom 
slučaju, kardinal Villot je imao značajan utjecaj na papu. On je 
koncentrirao svu moć u Rimu da mu je nadohvat ruke. Postao je veći 
gospodar od pape. Ja znam da je sve moralo ići preko njega. 

Jednoga dana pošao sam vidjeti kardinala Wrighta zbog Kanadskog 
katekizma. Rekao sam mu: “Pogledaj ovaj katekizam. Znate li za te 
knjižice pod naslovom 'Purture'? Odvratno je da se djecu podučava otpad 
od vjere. Oni moraju napustiti svoje obitelji, svoje društvo, tradiciju... to je 
katekizam kojim se poučava djecu u Kanadi s imprimaturom mons. 
Couderca. Vi ste odgovorni za katekizme cijeloga svijeta. Zar se slažete s 
ovim katekizmom?" “Ne, ne", rekao mi je: “Taj katekizam nije katolički." — 
“On nije katolički! Onda smjesta recite to Kanadskoj biskupskoj 
konferenciji. Recite im da stanu i da bace taj katekizam u vatru i da se 
prihvate pravih katekizama." Njegov odgovor bio je: “Kako se ja mogu 
suprotstaviti biskupskoj konferenciji?" Tada sam rekao: “S tim je sve 
završeno. Više nema autoriteta u Crkvi. Sve je gotovo. Ako Rim više ništa 
ne može reći biskupskoj konferenciji, čak i ako se radi o uništavanju 
dječje vjere, onda je to kraj Crkve." 


I sada smo došli do toga da se Rim boji biskupskih konferencija. Te 
konferencije su gnjusne. U Francuskoj je biskupska konferencija bila 
uključena u kampanju podrške kontracepciji. Socijalistička vlada, koja se 
na televiziji stalno reklamira sloganom: “Uzmite pilulu da biste spriječili 
abortuse“", i njih je uključila, ja mislim. Nisu imali ništa pametnije raditi 
nego gurati suludu propagandu za reklamu pilula. Pilule su besplatne za 
djevojčice od samo dvanaest godina, kako bi izbjegle abortus! I to biskupi 
odobravaju! Službeni dokumenti o podršci kontracepciji mogu se naći u 
časopisu biskupije u Tulleu, koja je moja bivša biskupija, a čiji časopis i 
dalje primam. To je sve došlo od biskupa Bruneaua, bivšeg generalnog 
poglavara sulpicijanaca. On je navodno jedan od najboljih biskupa 
Francuske. Eto do čega je došlo! 


Zašto nismo poslušni zabludi? 


Što bih ja trebao učiniti? Rečeno mi je: “Vi morate biti poslušni. Vi ste 
neposlušni. Vi nemate pravo nastaviti raditi ono što radite jer dijelite 
Crkvu." Što je zakon? Što je dekret? Što nas obvezuje na posluh? Zakon 
je, kaže Lav Xlll., podređivanje razuma općem dobru, a ne općem zlu. 
Očito je da ako je pravilo usmjereno prema zlu, onda ono više nije zakon. 
Lav XIII. je to izričito rekao u svojoj enciklici “Libertas". Zakon koji nije za 
opće dobro, nije zakon. Stoga nitko nije obvezan biti mu poslušan. 

Mnogi kanonski pravnici u Rimu kažu da Bugninijeva Misa nije zakon. Ne 
postoji zakon za novu Misu. Postoji samo odobrenje, dopuštenje. 
Uzmimo, zbog rasprave, da postoji zakon, koji je došao iz Rima, 
podređivanje razuma općem dobru, a ne općem zlu. No očigledno je da je 
nova Misa u procesu uništavanja Crkve, uništavanja vjere. Nadbiskup 
Montreala, nadbiskup Gregoire, u pismu koje je objavljeno, bio je vrlo 
hrabar. On je jedan od rijetkih biskupa koji se usudio napisati pismo u 
kojem je obznanio zla koja Crkva u Montrealu podnosi. “Jako smo 
ožalošćeni vidjeti da župe napušta ogroman broj vjernika. Mi to 
pripisujemo, u velikom djelu, liturgijskoj reformi." On je imao hrabrosti to 
reći. 


Na djelu je prava zavjera unutar Crkve od strane samih kardinala, poput 
kardinala Knoxa, koji je napravio poznato istraživanje u vezi tridentske 
latinske Mise po cijelom svijetu. Ona je očigledno bila laž, koja je trebala 
utjecati na papu Ivana Pavla VI. tako da on može reći: “Ako je tako mali 
broj onih koji žele tradiciju, onda će oni sami otpasti. Njegovo istraživanje 
ne vrijedi ništa." Pa ipak je papa, u vrijeme kada me je primio u 
audijenciju u studenom 1978., bio spreman potpisati sporazum po kojem 
bi svećenik mogao služiti Misu koju sam odabere. On je bio spreman to 
potpisati. 


Ali postojala je u Rimu grupa kardinala koji su se oporo suprotstavljali 
tradiciji. Kardinal Casaroli, koji je bio cardinal prefekt Kongregacije za 
redovnike i kardinal Baggio, prefekt Kongregacije za biskupe, koji je imao 
vrlo važnu dužnost predlagati biskupe, su bili među njima. Zatim je tu bio 
poznati Virgilio Noe koji je bio drugi odgovoran u Kongregaciji za 
bogoštovlje i koji je možda bio čak gori od Bugninija. | bio je tu kardinal 
Hamer, belgijski nadbiskup koji je bio drugi odgovoran za Sveti Oficij, koji 
je došao iz pokrajine Louvain i bio natopljen svim modernim idejama 
Louvaina. Oni su se oporo suprotstavljali tradiciji. Oni nisu htjeli niti čuti 
o njoj. Vjerujem da bi me zadavili da su modi. 


Ostavite nam barem slobodu 

Oni su se udružili protiv mene čim su vidjeli da pokušavam od Svetog 
Oca postići slobodu za Tradiciju. Samo nas ostavite na miru; barem nas 
pustite da se molimo onako kako su se katolici molili stoljećima; pustite 
nas da nastavimo s onime što smo naučili na bogosloviji; dajte nam da 
nastavimo ono što smo naučili kada smo bili mladi, odnosno, da se na 
najbolji način posvećujemo. 


To su nas učili u bogosloviji. Ja sam to naučavao kao svećenik. Kada sam 
postao biskup, to sam govorio svojim svećenicima, svim svojim 
svećenicima i svim svojim bogoslovima. Ovo trebate raditi da postanete 
sveti. Volite svetu Misnu Žrtvu, koju nam je Crkva dala. Budite odani 
njezinim sakramentima i njezinom katekizmu, a posebno pazite da ništa 
ne mijenjate. Držite se predaje. Držite se tradicije koja traje dvadeset 
stoljeća. To je ono što nas posvećuje. To je ono što je posvećivalo svece. 
Ali sada je sve promijenjeno. To se ne može dogoditi. Ostavite nam barem 
slobodu! 


Očigledno je da kada su to čuli da su otišli Svetom Ocu i rekli mu: 
“Nemojte ništa dopustiti nadbiskupu Lefebvreu, nemojte ništa dati 
tradiciji. Nemojte se povlačiti." Budući da se radi o najvažnijim 
kardinalima, poput kardinala Casarolija, državnog tajnika, papa se ne 
usuđuje. Postoje kardinali koji bi bili skloni dogovoru, poput kardinala 
Ratzingera. On je zamijenio kardinala Šepera kada je umro na Božić 1981. 
Unatoč tomu, kardinal Ratzinger je bio vrlo liberalan u vrijeme Koncila. 
Bio je Rahnerov, Hans Kingov i Schillebeeckxov prijatelj. Ali njegovo 
imenovanje nadbiskupom Munchenske biskupije kao da je donekle 
otvorilo njegove oči. Sad je zasigurno puno svjesniji opasnosti reformi i 
željniji povratku tradicionalnim pravilima, uz kardinala Palazzinija koji je 
bio na čelu Kongregacije za kauze svetaca i kardinala Oddija koji je bio na 
čelu Kongregacije za kler. Ta tri kardinala sklona su tome da nam se da 
sloboda. Ali ostali još uvijek imaju prevelik utjecaj nad Svetim Ocem... 


Bio sam u Rimu prije pet tjedana da bih vidio kardinala Ratzingera kojega 
je Papa imenovao da zamijeni kardinala Šepera kao osobni posrednik za 
odnose s Bratstvom i sa mnom. Kardinal Šeper bio je pozvan prilikom 
audijencije koju mi je pružio papa Ivan Pavao II. Papa je pozvao kardinala 
Šepera te mu rekao: "Uzoriti, Vaš će posao biti održavanje odnosa između 

mene i nadbiskupa Lefebvrea. Vi ćete biti moj posrednik." Sada je 
imenovao kardinala Ratzingera. Otišao sam ga vidjeti i pričali smo sat i 
četrdeset pet minuta. Sigurno je da je kardinal Ratzinger naizgled puno 
pozitivniji i spremniji naći dobro rješenje. Jedina poteškoća, koja je i dalje 
vrlo zabrinjavajuća, je Misa. Na kraju, uvijek se radilo o Misi, od početka. 


Jer oni jako dobro znaju da ja nisam protiv Koncila. Postoje stvari koje ne 
mogu prihvatiti s Koncila. Ja nisam potpisao shemu o vjerskoj slobodi. Ja 
nisam potpisao shemu o Crkvi u modernom svijetu. Ali ne može se reći da 
sam protiv Koncila. To su stvari koje se ne mogu prihvatiti jer su u 
suprotnosti s tradicijom. To ih ne bi trebalo tako uznemiravati, budući da 
je sam Papa rekao: "Koncil se treba gledati u svjetlu tradicije. "Ako Koncil 
treba prihvatiti u svjetlu tradicije, onda ja uopće nisam uznemiren. 


Ja ću to spremno potpisati, jer sve, što je u suprotnosti s tradicijom, 
jasno treba odbaciti. Za vrijeme audijencije, koju mi je papa omogućio (18. 
studenog 1978. - op.), on me upitao: “Jeste li spremni potpisati ovu 
formulu?" Na to sam odgovorio: "Vi ste je sami rabili i ja sam spreman 
potpisati." Zatim je rekao: “Znači, ne postoje dokrinarne razlike među 
nama?" Odgovorio sam: “Nadam se da ne." — “Onda koji problem 
preostaje? Prihvaćate li papu?" — “Naravno da priznajemo papu i da 
molimo za papu na bogoslovijama. Možda se čak jedino na našim 
bogoslovijama u svijetu moli za papu. Mi imamo veliko poštovanje prema 
papi. Svaki puta kada me papa tražio da dođem, ja sam uvijek došao. Ali 
postoji veliki problem u vezi liturgije", rekao sam mu, “koja je doista vrlo 
važna. Nova liturgija je u procesu uništavanja Crkve i bogoslovija. To je 
vrlo važno pitanje." — “Ali ja mislim da nije. To je pitanje discipline. To 
uopće nije tako ozbiljno. Ako je to jedini problem, mislim da se on može 
popraviti." 

kardinal Šeper 


I Papa je pozvao kardinala Šepera, koji je smjesta stigao. Da nije stigao, 
mislim da bi Papa bio spreman potpisati sporazum. Kardinal Šeper je 
stigao i Papa mu je rekao: “Mislim da neće biti teško sklopiti sporazum s 
nadbiskupom Lefebvreom. Vjerujem da smo se sporazumjeli. Samo je 
pitanje liturgije malo trnovito." — “Ali, nemojte ništa dopustiti nadbiskupu 

Lefebvreu", uzviknuo je kardinal. “Oni od tridentinske Mise prave svoj 
stijeg." — “Stijeg?" upitao sam. “Ali naravno da je sveta Misa stijeg naše 
vjere, “mysterium fidei." Ona je veliko otajstvo naše vjere. Očito je da je 
ona naš stijeg, jer je ona izraz naše vjere.“ 


To je ostavilo duboki utisak na Svetog Oca, koji kao da se isti tren 
promijenio. Moje mišljenje je da je to pokazalo da Papa nije snažna osoba. 
Da je snažan, rekao bi: “Ja sam taj koji će odlučiti o ovoj stvari. Mi ćemo 
popraviti stvari." Ali ne. Odmah je izgledao kao da je uplašen. Bilo ga je 
strah i kada je napuštao svoj ured rekao je kardinalu Šeperu: “Vas dvojica 
sada možete razgovarati. Vi možete pokušati sklopiti sporazum s 
nadbiskupom Lefebvreom. Možete tu ostati. Ali ja sad moram ići vidjeti 
kardinala Baggia. Mora mi pokazati brojne spise u vezi biskupa. Moram 
Vas sada napustiti." Dok je odlazio, rekao mi je: “Stanite, monsinjore, 
stanite." Bio je posve promijenjen. U nekoliko minuta potpuno se 
promijenio. 


Za vrijeme te audijencije pokazao sam mu pismo koje sam primio od 
poljskog biskupa. Godinu prije mi je pisao da mi čestita na bogosloviji 
koju sam ustanovio u Econeu i na svećenicima koje sam formirao. Želio je 
da sačuvam staru Misu s cijelom tradicijom. Dodao je da on nije jedini. 
Rekao je da ima nekoliko biskupa koji me cijene, koji cijene moju 
bogosloviju, formaciju koju dajem svećenicima i tradiciju koju čuvam u 
Crkvi. Jer oni su primorani služiti se novom liturgijom koja uzrokuje 
gubitak vjere kod vjernika. Tako je govorio poljski biskup. Uzeo sam to 
pismo sa sobom kada sam išao vidjeti Svetoga Oca, govoreći sam sebi: 
“Sigurno će mi pričati o Poljskoj." | nisam pogriješio. Rekao mi je: “Ali 
znate li Vi da je u Poljskoj sve u redu. Zašto Vi ne prihvatite reforme? U 
Poljskoj nema problema. Ljudima je jednostavno žao što su izgubili 
latinski. Bili su vrlo privrženi latinskom jer nas on povezuje s Rimom, a mi 
smo vrlo naklonjeni Rimu. To je šteta, ali što možemo učiniti? Više ne 
postoji latinski na bogoslovijama, ni u časoslovu, ni u Misi. Više nema 
latinskog. To je nažalost tako. Vidite, u Poljskoj su reforme provedene i 
nisu uzrokovale nikakve poteškoće. Naše bogoslovije su pune i naše 
crkve su pune." 


Tada sam rekao Svetom Ocu: “Dopustite mi da Vam pokažem pismo koje 
sam primio iz Poljske." Pokazao sam mu ga. Kada je vidio ime biskupa, 
rekao je: “Oh, on je najveći neprijatelj komunista." —“To je dobra 

referenca", rekao sam. Papa je pažljivo pročitao pismo. Promatrao sam 
njegovo lice da vidim kako će reagirati na riječi koje se dva puta 
ponavljaju u pismu. “Mi smo primorani služiti se liturgijskom reformom 
koja uzrokuje gubitak vjere kod vjernika." Očigledno je bilo da papa to ne 
može prihvatiti. Na kraju mi je rekao: “Jeste li primili pismo upravo u 
ovakvom obliku?" — “Da, to je fotokopija koju sam Vam donio." — “To 
mora biti krivotvoreno“", odgovorio je. 


Što sam mogao reći? Nisam više ništa mogao reći. Papa mi je rekao: 
“Znate, komunisti su vrlo podmukli u svojim nastojanjima da uzrokuju 
podjele među biskupima." Znači, po njemu su to pismo krivotvorili 
komunisti i zatim ga meni poslali. Vrlo sam sumnjičav u vezi toga. To 
pismo je poslano u Austriji jer vjerujem da je autor bio u strahu da će ga 
komunisti presresti i da neće stići na cilj. Zato je poslano u Austriji. 
Odgovorio sam biskupu, ali više ništa nisam čuo o njemu. Sve to govorim 
jer mislim da čak i u Poljskoj postoji velika podjela. Čak dapače, uvijek je 
postojala podjela između mirovnih svećenika i onih koji se žele čvrsto 
držati tradicije. To je bila tragedija iza željezne zavjese. 


Komunistički utjecaj u Rimu 


Trebate pročitati knjigu “Moskva i Vatikan", isusovca, o. Lepidija. 
Izvanredna je. Ona pokuzuje utjecaj koji su komunisti imali u Rimu i kako 
su bili odgovorni za postavljanje biskupa, čak i dva kardinala: kardinala 
Lekaia i kardinala Tomasecka. Kardinal Lekai je bio nasljednik kardinala 
Mindszentija, a kardinal Tomaseck je bio nasljednik kardinala Berana. | 
kardinal Mindszenty i kardinal Beran bili su heroji i mučenici za vjeru. 
Zamijenili su ih mirovnim svećenicima koji su iznad svega bili odlučni u 
tome da sklope sporazum s komunističkom vladom koja je progonila 
tradicionalne svećenike. Ti tradicionalni svećenici potajno su odlazili 
krstiti u sela i potajno su držali katehezu da bi nastavili svoj posao pastira 
Katoličke crkve, pa ipak su ih njihovi vlastiti biskupi progonili, uz 
objašnjenje: “Vi nemate pravo ne poštivati pravila komunističke vlade. Vi 
nam činite štetu tako što djelujete protivno njihovim zakonima." 

Ali ti su svećenici bili spremni dati svoje živote da bi sačuvali vjeru kod 
djece, da sačuvaju vjeru u obiteljima, i da podjeljuju sakramente onima 
koji ih trebaju. Očigledno je da je u tim zemljama bilo za sve potrebno 
tražiti dopuštenje, ako je trebalo nositi Presveti Sakrament do bolnice, ili 
da se bilo što učini. Čim su napustili svoje sakristije, ti su svećenici 
morali tražiti komunističku partiju da im da dopuštenje za ovo ili ono. To 
je bilo nemoguće. Ljudi su umirali bez sakramenata. Djeca više nisu bila 
podučavana na kršćanski način. Tako da su svećenici to morali raditi u 
tajnosti. Ako su bili uhvaćeni, to je često bilo zato što su ih i sami biskupi 
progonili. To je bilo zastrašujuće. 


kardinal Wyszynski 

Ni kardinal Wyszynski, ni kardinal Slipyi, ni kardinal Mindszenty, ni 
kardinal Beran ne bi nikada takvo što učinili. Oni su, naprotiv, ohrabrivali 
dobre svećenike, govoreći im: “Samo naprijed, samo naprijed. Ako vas 
stave u zatvor, vi ste obavili svoju dužnost kao svećenici. Ako morate 
umrijeti kao mučenici, onda ćete biti mučenici." To pokazuje koliki su 
utjecaj imali u Rimu. Mi to teško možemo zamisliti. U to čak teško 
možemo povjerovati. 


Ja nikada nisam bio protiv pape. Nikada nisam rekao da papa nije papa. 
Ja sam apsolutno za papu, za Petrovog nasljednika. Ne želim se odvojiti 
od Rima. Ali ja sam protiv modernizma, progresivizma i svih loših i 
destruktivnih utjecaja, koji su došli iz protestantizma putem reformi. Ja 
sam protiv svih tih reformi koje truju nas i živote vjernika. Tako su mi 
rekli: “Vi ste protiv pape." Ne, ja nisam protiv pape. Naprotiv, ja sam 
došao pomoći papi. Jer papa ne može biti modernist; on ne može biti 
progresivist. Čak i ako dopusti da ga pritišću, to je zbog slabosti. To se 
može dogoditi. Sv. Petar je također bio slab prema židovima. I sv. Pavao 
ga je strogo prekorio jer: “... da ne hode ravno, po istini Evanđelja..." (Gal 
2,14), Sv. Petar bio je papa i sv. Pavao ga je prekorio. | on je to učinio 
energično. Usprotivio se glavi Crkve zato što nije hodio po zakonu 
Evanđelja. Bilo je ozbiljno reći tako nešto papi. 


Sv. Katarina Sijenska također je žestoko prekorila nekoliko papa. Mi 
moramo imati isti stav. Mi kažemo: “Sveti Oče, Vi ne izvršavate svoju 
dužnost. Morate se vratiti Tradiciji da biste bili progonjeni od svih onih 
kardinala i biskupa koji su modernisti i koji rade o propasti Crkve." 
Siguran sam da je Papa u svom srcu duboko zabrinut i da traži način kako 
obnoviti Crkvu. Nadam se da će po našim molitvama i žrtvama i po 
molitvama svih onih koji vole svetu Crkvu i koji vole papu uspjeti. To će 
se posebno dogoditi po pobožnosti Blaženoj Djevici Mariji. Ako se molimo 
Gospi, Njoj koja ne može napustiti svoga Sina, Njoj koja ne može napustiti 
Crkvu koju je Njezin Sin ustanovio, otajstvenu zaručnicu Njezinog Sina, 
bit ćemo uslišani. Bit će teško, i bit će čudo, ali uspjet ćemo. 


Što se tiče mene, ne želim da me ljudi prisiljavaju reći da je nova Misa 
dobra, nego da je samo manje dobra nego tradicionalna Misa. Ja to ne 
mogu reći. Ne mogu reći da su ti moderni sakramenti dobri. Njih su 
stvorili protestanti. Njih je stvorio Bugnini. | sam Bugnini je rekao 19. 
ožujka 1965., kako se još uvijek može pročitati u “Osservatore Romano*'i 

u “Documentation Catholique", časopisima koji su objavili prijevod 
Bugninijevog razgovora: “Moramo ukloniti iz naših katoličkih molitava i iz 
katoličke liturgije sve što može biti sjena kamenu spoticanja za našu 
odijeljenu braću, tj. za protestante." 


To je bilo 19. ožujka 1965., baš pred reforme. Možemo li otići do 
protestanata i upitati ih za mišljenje o svetoj Misnoj Žrtvi, o našem 
katekizmu? S čime se ne slažete? Ne sviđa vam se ovo ili ono?... No, 
dobro, mi ćemo to ukinuti. To nije moguće. Možda to ne bi bilo 
krivovjerno, ali katolička vjera bila bi umanjena. Tako više ljudi ne vjeruju 
u limb, u čistilište, ni u pakao. Više se ne vjeruje u istočni grijeh, ni u 
anđele. Ne vjeruje se u milost. Ljudi više ne pričaju o onom što je 
nadnaravno. Naša vjera se uništava. 


Tako da apsolutno moramo sačuvati našu vjeru i moliti se Blaženoj 
Djevici Mariji. Trebamo poduzeli ogroman zadatak i bez pomoći našeg 
dobrog Gospodina mi to nikada ne bismo mogli postići. Ja sam zasigurno 
svjestan svojih slabosti i svoje izolacije. Što ja sam mogu učiniti u 
usporedbi s papom i kardinalima? Ne znam. Idem kao hodočasnik, sa 
svojom hodočasničkom pratnjom. Ja ću govoriti: “Sačuvajte vjeru." 
Čuvajte vjeru. Radije budite mučenici nego da napustite svoju vjeru. Vi 
morate sačuvati sakramente i svetu Misnu Žrtvu. 


Ne možete reći: “Ali sada je sve drugačije. Pa nije to tako loše. Što se 
mene tiče, ja imam solidnu vjeru i vjerojatno je neću izgubiti." Jer posve 
je jasno da oni koji redovito prisustvuju novoj Misi i novim sakramentima 
prolaze postepenu promjenu u razmišljanju. Nakon nekoliko godina 
postat će očito, ako nekoga tko redovito ide na tu novu ekumensku Misu 
ispitate, da je usvojio taj ekumenski duh. To znači da on stavlja sve 
religije na istu razinu. Ako ga se pita može li se netko spasiti po 
protestantizmu, po budizmu, ili islamu on će odgovoriti: “Pa naravno. Sve 
religije su dobre." | tako će biti. On je postao liberal i protestant i više nije 
katolik. Postoji samo jedna religija. Ne postoje dvije. Ako je naš Gospodin 
Bog ustanovio religiju, katoličku religiju, ne može postojati neka druga 
religija. To nije moguće. Sve ostale religije su lažne. Zbog toga je kardinal 
Ottaviani rabio onaj naslov: “O vjerskoj toleranciji". 

Zabluda se samo može tolerirati kada ju se ne može spriječiti. Ali ona ne 
može biti stavljena na istu razinu kao istina. Onda ne bi bilo misionarskog 
duha. Ako sve lažne religije spašavaju duše, zašto ići u misije? Što bismo 
tamo radili? Samo im trebamo ostaviti njihovu religiju i oni će se svi sami 
spasiti. To nije moguće. Što je, onda, Crkva radila dvadeset stoljeća? 
Zašto toliki mučenici? Zašto su toliki masakrirani u misijama? Jesu li 
misionari uzalud trošili svoje vrijeme? Jesu li mučenici uzalud prolili 
svoju krv i dali svoje živote? Mi to ne možemo prihvatiti. Mi moramo ostati 
katolici. Pad u ekumenizam vrlo je opasan. Lako je upasti u religiju koja 
više nije katolička. 


Iskreno želim da svi mogu biti svjedoci našeg Gospodina, vjere Katoličke 
crkve i katoličanstva, čak i ako budu prezirani i vrijeđani u novinama, u 
župama i u crkvama. Je li to uopće važno? Mi smo svjedoci Katoličke 
crkve. Mi smo istinski sinovi Katoličke crkve i pravi sinovi Blažene 
Djevice Marije. 


+ Nadbiskup Marcel Lefebvre 


(prevedeno iz “Fideliter", siječanj - veljača 1992., i u dijelovima objavljeno 
u nekoliko brojeva “Angelusa") 

